Die klein waterman | Maroela Media
Otfried Preussler & Regine Stigloher
Saam met sy dogter, Regine Stigloher, skenk Otfried Preussler aan sy lesers 'n nuwe prenteboek van sy klassieke werk, wat nou vir die eerste keer in Afrikaans uitgegee word.
Otfried Preussler (gebore 1923) is een van die beroemdste en suksesvolste Duitse skrywers. Hy bestempel homself as iemand met 'n voorliefde vir stories vertel. Baie van sy boeke soos Die kleine Hexe (Die klein heksie) en Der Räuber Hotzenplotz (Die rower Hotzenplotz) het 'n vaste plek op die boekrakke van kinders dwarsoor die wêreld. Der kleine Wassermann (Die klein waterman), wat hy in 1957 geskep het, is sy eerste kinderboekkarakter. Van hierdie boek is al meer as 2,3 miljoen eksemplare verkoop.
Daniel Napp (gebore 1974) het in Münster Grafiese Ontwerp gestudeer. Hy werk as vryskut-illustreerder in 'n kunstenaarsgemeenskap in Münster en het reeds talryke prente- en kinderboeke geïllustreer. Sy buitengewone talent is reeds internasionaal erken, soos wat sy Dokter Brumm-boeke, wat in verskeie tale vertaal is, bewys.